Junior Eurovision ән байқауы 2024

Junior Eurovision ән байқауы 2024 (, ) — жыл сайын өткізілетін Junior Eurovision ән байқауының 22-шығарылымы. Junior Eurovision ән байқауының 2024 жылғы шығарылымын ұйымдастырушы Еуропалық хабар тарату одағы (ЕХТО) және Radiotelevisión Española (RTVE) телекомпаниясы. Байқау 2024 жылғы 16 қарашада Испанияның Мадрид қаласында орналасқан «Caja Mágica» стадионында өтті. Бұл Junior Eurovision ән байқауының Испанияда алғаш рет өткізілгені және «Eurovision 1969» ән байқауынан кейінгі Испанияда жалпы Eurovision іс-шарасының алғаш рет өткізілгені болды. Сонымен қатар байқаудың 2015 жылдан бері алғаш рет сенбі күні өткізілгені болды. Байқауға он жеті ел қатысты, Кипр алты жыл және Сан-Марино сегіз жыл үзілістен кейін қайта оралды, ал Ұлыбритания өткен жылғы байқауға қатысқанымен, осы жылы қатысудан бас тартты. Грузиялық әнші Андрия Путкарадзе орындаған «To My Mom» әнімен Грузия жеңімпаз атанып, байқаудың тарихындағы жеңісі ең көп ел болды. Португалия екінші орынды иеленіп, бұл Португалияның байқаудағы ең жоғарғы нәтижесі болды. Украина, Франция және Мальта үздік бестікті аяқтады. Албания өзінің байқауға қатысу тарихындағы ең үздік екінші орынды иеленсе, сегіз жыл үзілістен кейін қайтып келген Сан-Марино ең соңғы орынды иеленді. Өткізілу орны Байқаудың Eurovision ән байқауынан айырмашылығы, өткен жылғы Junior Eurovision ән байқауында жеңімпаз атанған ел келесі жылғы байқауды жүргізу құқығын автоматты түрде алмайды. Дегенмен, 2011 жылдан бастап (2012, 2015 және 2018 жылдарды қоспағанда) жеңімпаздардың келесі жылғы байқауды өткізуі дәстүрге айналды, ал 2019 жылдан бастап жеңімпаз ел келесі жылғы байқауды өткізуші елді таңдауда басымырақ болады. 2015 жылы 2014 жылдың жеңімпазы, итальяндық RAI телерадио хабарын таратушы бұл құқық берілді, бірақ ақыр соңында одан бас тартты. 2023 жылдың 27 қарашасында 2023 жылғы байқауда жеңіске жеткеннен кейін француздық France Télévisions ЕХТО-мен 2024 жылғы байқауды өткізуге қатысты келіссөздер жүргізілетінін жариялады, өйткені көптеген елдер бұған қызығушылық танытты, ал Франция соңғы үш жылда екі рет байқауды өткізген себепті олар «Junior Eurovision ән байқауында француз монополиясын» қаламайтынын хабарлады. Ақырында ол 2024 жылғы байқауды өткізбеуді шешті. 2023 жылғы байқауда екінші орын алған испандық Radiotelevisión Española (RTVE) 2024 жылдың 14 ақпанында байқауды өткізуші ретінде жарияланды, ал Мадридтегі «Caja Magica» стадионы 2024 жылдың 10 мамырында байқаудың өтетін орны ретінде жарияланды. Бұл Junior Eurovision ән байқауының Испанияда алғаш рет өткізілгені және Мадридте «Eurovision 1969» ән байқауынан кейінгі Испанияда жалпы Eurovision іс-шарасының алғаш рет өткізілгені болды. Іріктеу Қатысушы елдер Телерадио хабарын таратушы өз елінің өкілі болып, Junior Eurovision ән байқауына қатысуға үміткер болуға жарамды болуы үшін ол Еуропалық хабар тарату одағының (ЕХТО) белсенді мүшесі болуы керек. 2024 жылғы 3 қыркүйек күні ЕХТО 2024 жылғы байқауға 17 ел қатысатынын жариялады. Кипр алты жыл үзілістен кейін жарысқа қайта оралды, ал Сан-Марино бастапқыда қатыспайтынын растағанына қарамастан, сегіз жылдан кейін қайта оралды. Сонымен қатар, Ұлыбритания алдыңғы екі жылғы байқауға қатысқанымен, 2024 жылғы байқауға қатыспауға шешім қабылдады. Байқау алдын 2024 жылғы байқаудың барлық әндері бар сандық жинақ альбомын Еуропалық хабар тарату одағы құрастырып, Universal Music Group лейблімен 2024 жылдың 1 қарашасында шығарды. Қатыспайтынын растаған елдер ЕХТО мүшелері Еуропалық хабар тарату одағының (ЕХТО) белсенді мүшесі болып табылатын Андорра, Аустрия, Әзербайжан, Бельгия, Грекия, Дания, Исландия, Израиль, Латвия, Литва, Люксембург, Норвегия, Румыния, Сербия, Словакия, Словения, Уэльс, Ұлыбритания, Финляндия, Хорватия, Шотландия, Швеция, Швейцария байқауға қатыспайтынын растады. ЕХТО мүшелері емес Еуропалық хабар тарату одағының (ЕХТО) ассоциаланған мүшелері Аустралия мен Қазақстан байқауға қатыспайтынын растады. Байқауға шолу Байқау 2024 жылғы 16 қарашада Орталық Еуропа уақытымен 18:00-де басталды (Қазақстан уақытымен 22:00-де). Он жеті ел 10 қазанда жарияланған реттілік бойынша өнер көрсетті. Байқауға қатысатын да және қатыспайтын да елдер біріккен халықаралық онлайн дауыс беру арқылы дауыс беруге құқылы болды. Шоудың ашылуында 2004 жылғы жеңімпаз Мария Исабельмен, 2023 жылғы жеңімпаз Зои Клозюр және екінші орын иегері Сандра Валеромен бірге «Let's Bloom» әнін орындаған барлық қатысушылардың сүйемелдеуімен дәстүрлі ту шеруі болды. Интервалды актілерде Борха Руэданың хореографиялық қолдауымен актриса Анастасия Руссо орындаған «Time to Bloom» (Гүлдену уақыты) атты би нөмірі болды және Абрахам Матео «Maníaca» әнін орындады. : Жеңімпаз : Екінші орын : Үшінші орын : Соңғы орын Ұпай жариялаушылары Келесі адамдар өз елдерінің ұлттық қазылар алқасының 12 ұпайлық бағасын жариялады: * Армения — Нане Андреасян * Грузия – Анастасия Васадзе * Испания — Карлос Хигес * Мальта — Юлан * Нидерланд — Вероника * Польша — Майя Кшижевска * Солтүстік Македония — Александра Митевска * Украина — Анастасия Димид * Эстония — Арханна Дауыс берудің егжей-тегжейлі нәтижелері 12 ұпай Төменде әр елдің кәсіби қазылар алқасынан алынған барлық 12 ұпайдың қысқаша мазмұны берілген. Тағы қараңыз * Eurovision ән байқауы 2024 Ескертпелер Дереккөздер Сыртқы сілтемелер *